Σουτζουκάκια σμυρναίικα, βήμα - βήμα
Φτιάχνουμε σμυρναίικα σουτζουκάκια βήμα βήμα μια συνταγή τριών γενεών.
700 γρ. κιμάς από φρέσκο μοσχάρι, με λίγη λάπα , 2 ξερά κρεμμύδια, τριμμένα, 2 σκελίδες σκόρδο, ψιλοκομμένες, 2 αυγά, 50 ml ελαιόλαδο  + μπόλικο λάδι για το τηγάνισμα, 1 κουτ. γλυκού κύμινο σε σκόνη, 2 φύλλα δάφνης, αλάτι, φρεσκοτριμμένο πιπέρι, 1 φραντζόλα λευκό ψωμί,  μουλιασμένο σε νερό, καλά στυμμένο και θρυμματισμένο , 60 ml ούζο, 2 ξερά κρεμμύδια, ψιλοκομμένα, 2 σελίδες σκόρδο, ψιλοκομμένες, 1 κουτ. γλυκού κύμινο σκόνη, λίγη ζάχαρη (τσιμπιά), 2 κουτιά (840 γρ. συνολικά) ολόκληρα ντοματάκια κονσέρβας, πολτοποιημένα στον πολυκόφτη, 1 μεγάλη κουτ. σούπας ντοματοπελτές, 2 κουτ. σούπας κόκκινο, ξηρό κρασί, 50 ml ελαιόλαδο, αλάτι, φρεσκοτριμμένο πιπέρι
Για να ετοιμάσουμε τα σμυρναίικα σουτζουκάκια, βάζουμε σε βαθύ μπολ τον φρέσκο κιμά και όλα τα υπόλοιπα υλικά και ζυμώνουμε καλά μέχρι να σχηματιστεί ένα αφράτο μείγμα. Ισιώνουμε τη ζύμη, βάζουμε από πάνω τα φύλλα δάφνης και την καλύπτουμε με μεμβράνη. Τη βάζουμε στο ψυγείο και την αφήνουμε για 3 ώρες. Σε μια φαρδιά κατσαρόλα ζεσταίνουμε το λάδι σε μέτρια φωτιά και σοτάρουμε το κρεμμύδι με το σκόρδο για περίπου 3 λεπτά. Ρίχνουμε το κίμινο, τη ζάχαρη, τα πολτοποιημένα ντοματάκια, τον ντοματοπελτέ και αλατοπίπερο και ανακατεύουμε για 1 - 2 λεπτά. Προσθέτουμε το κρασί και 1 ποτήρι (300 ml) νερό, ανακατεύουμε και αφήνουμε τη σάλτσα να πάρει μια βράση. Χαμηλώνουμε τη φωτιά και σιγοβράζουμε τη σάλτσα για περίπου 30 λεπτά, με ξεσκέπαστη την κατσαρόλα. Βγάζουμε το μείγμα από το ψυγείο, αφαιρούμε τις δάφνες και πλάθουμε τη ζύμη σε μέτρια σουτζουκάκια. Σε μεγάλο τηγάνι βάζουμε τόσο λάδι ώστε να καλύψουμε το 1/4 του σκεύους και το ζεσταίνουμε σε δυνατή φωτιά.Τηγανίζουμε τα σουτζουκάκια σε δόσεις για 3 - 4 λεπτά, μέχρι να ροδίσουν καλά από όλες τις πλευρές. Τα βγάζουμε με τρυπητή κουτάλα και τα βάζουμε στην κατσαρόλα με τη σάλτσα. Δυναμώνουμε τη φωτιά και μαγειρεύουμε για 3 - 4 λεπτά, μέχρι τα σουτζουκάκια να απορροφήσουν μέρος της σάλτσας. 
Κρεμμύδι,Μοσχαρίσιος κιμάς,Ντομάτα,Μικρασιατική Κουζίνα,Σμυνέικη Κουζίνα